
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση του κανονισμού εσωτερικής υπηρεσίας 

της Εισαγγελίας του Αρείου Πάγου . 1 

Χαρακτηρισμός Ιερού Ναού Γεννήσεως Θεοτόκου κοι¬ 
νότητας Ψιανών, επ. Ευρυτανίας Ν. Ευρυτανίας ως 
μνημείου χρήζοντος ειδικής κρατικής προστασίας 2 
Χαρακτηρισμός του Ιερού Ναού ’Αη Γιαννάκη Δήμου 
Φιλιατρών επαρχίας Τριφυλίας Νομού Μεσσηνίας 
ως οικοδόμημα που χρήζει ειδικής κρατικής προ¬ 
στασίας . 3 

Χαρακτηρισμός Ιερού Ναού Αγίου Αντωνίου, κοινότη¬ 
τας Αγιας, επαρχίας Αγιας, Νομού Λαρίσης, ως ιστο¬ 
ρικού διατηρητέου μνημείου . 4 

Διορθώσεις Σφαλμάτων 

Διορθώσεις σφαλμάτων στην ΥΠΠΟ/ΑΡΧ/Β1/Φ38/ 
ΚΗΡ/40540/1310/5.9.1997) Υπουργού Πολιτι¬ 
σμού . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 102653 

Τροποποίηση του κανονισμού εσωτερικής υπηρεσίας τπγ 
Ε ισαγγελίας του Αρείου Πάγου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις: 

1. Των άρθρων 14Α και 17 (όπως ισχύει σήμερα) του Ν. 
1756/1988 «Κώδικας Οργανισμού Δικαστηρίων και κατά¬ 
στασης Δικαστικών Λειτουργών». 

2. Του άρθρου 29Α του Ν. 1558/1985, όπως προστέ¬ 
θηκαν με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 


4. Το έγγραφο του Εισαγγελέα του Αρείου Πάγου, με 
αριθμό 1812/12.6.98, αποφασίζουμε: 

Την δημοσίευση στην Εφημερίδα της Κυβέρνησης της 
τροποποίησης του κανονισμού εσωτερικής υπηρεσίας της 
Εισαγγελίας του Αρείου Πάγου, όπως διαμορφώθηκε με 
την απόφαση της Ολομέλειας του δικαστηρίου αυτού με 
τον αριθμό 2/1998, η οποία έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΗΣ ΕΙΣΑΓΓΕΛΙΑΣ ΤΟΥ ΑΡΕΙΟΥ ΠΑΓΟΥ 

ΚΕΦΑΛΑΙΟ Α 
Αρθρο 1 

Η οργάνωση και η λειτουργία της Εισαγγελίας του 
Αρείου Πάγου και της Γραμματείας της διέπονται από τις 
διατάξεις του Κώδικα Οργανισμού των δικαστηρίων και 
κατάστασης των δικαστικών λειτουργών - Κ.Ο.Δ.Κ.Δ.Λ. - 
(κυρ. Ν. 1756/1988), του Κώδικα Πολιτικής και του Κώ¬ 
δικα Ποινικής Δικονομίας και συμπληρωματικά από τις 
διατάξεις του παρόντος κανονισμού. 

Άρθρο 2 

Η Εισαγγελία διευθύνεται από τον Εισαγγελέα του 
Αρείου Πάγου, ο οποίος φροντίζει για την εύρυθμη λει¬ 
τουργία της. Ο Εισαγγελέας ή ο απ' αυτόν οριζόμενος αρ¬ 
χαιότερος Αντεισαγγελέας, ως αναπληρωτής του, καθορί¬ 
ζει ιδίως την συμμετοχή των Αντεισαγγελέων στις συνε¬ 
δριάσεις των δικαστηρίων και την υπηρεσία αυτών και 
αναθέτει σ’ αυτούς την επεξεργασία των δικογραφιών. Ο 
Εισαγγελέας με πράξη του μπορεί να αναθέτει στους 
Αντεισαγγελείς την εποπτεία στις Εισαγγελίες της χώρας 
και τις γραμματείες τους ως και στα τμήματα της Εισαγγε¬ 
λίας, Μπορεί επίσης με παραγγελία του να αναθέτει στους 
Αντεισαγγελείς και οποιαδήποτε ενέργεια, που κατά νόμο 
υπάγεται 

στην αρμοδιότητά του. Με πράξη του επίσης και μετά από 
γραπτή εισήγηση του Γ ενικού Διευθυντή της Γ ραμματείας 
τοποθετεί και μετακινεί τους προϊσταμένους των τμημά¬ 
των, σύμφωνα με τις διατάξεις των νόμων και τις αποφά¬ 
σεις των αρμοδίων υπηρεσιακών συμβουλίων, ως και τους 
υπαλλήλους στα τμήματα της Εισαγγελίας. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 3 

Η εσωτερική υπηρεσία σε σχέση με την άσκηση των Ει- 
σαγγελικών καθηκόντων διεξάγεται από τον Εισαγγελέα 
και τους Αντεισαγγελείς που ορίζονται απ’ αυτόν και ενερ¬ 
γούν στα πλαίσια της κείμενης νομοθεσίας και ιδίως του 
Κ.Ο.Δ.Κ.Δ.Λ. (κυρ. Ν. 1756/19Θ8) και του Κώδικα Ποινι¬ 
κής Δικονομίας. 

Άρθρο 4 

Στην Εισαγγελία του Αρείου Πάγου, για την εύρυθμη 
διεξαγωγή της υπηρεσίας και την εξυπηρέτηση των λει¬ 
τουργικών αναγκών της, συνιστώνται και λειτουργούν πέ¬ 
ντε (5) τμήματα και ένα (1) γράφειο. Ήτοι: 

Α) Τα Τμήματα: 

1. Διοικητικό και πληροφορικής, 2. Ποινικό. 3. Πολιτικό 
και Νομολογίας. 4. Κλήσεων και επιδόσεων και 5. Ελέγχου 
Δηλώσεων Περιουσιακής Καταστάσεως και 

Β) Το γραφείο Δημοσίων σχέσεων και Δικαστικής συ¬ 
νεργασίας. 

Άρθρο 5 

1 Τα τμήματα, που αναφέρονται στο προηγούμενο άρ¬ 
θρο, έχουν την αρμοδιότητα, που ανατίθεται κατωτέρω 
στα αντίστοιχα τμήματα της Γραμματείας της Εισαγγε¬ 
λίας. 

2. Το αντικείμενο της αρμοδιότητας του τμήματος ελέχ- 
γου δηλώσεων περιουσιακής καταστάσεως κατανέμεται 
σε τέσσερις τομείς: α) Δικαστικοί λειτουργοί (Δικαστές και 
Εισαγγελείς), β) Υπόχρεοι Μ.Μ.Ε., γ) Υπόχρεοι Δημοσίου 
τομέα και Διοικήσεις Ν.Π.Ι.Δ. και δ) Αστυνομικοί και υπό¬ 
χρεοι άλλων κατηγοριών. 

Άρθρο 6 

Στην αρμοδιότητα του Γ ραφείου Δημοσίων Σχέσεων και 
Δικαστικής Συνεργασίας υπάγεται: 

α. Η επικοινωνία και συνεργασία του Εισαγγελέα του 
Αρείου Πάγου με ομότιμες και άλλες δικαστικές, εισαγγε- 
λικές, διωκτικές και λοιπές Αρχές των μελών κρατών της 
Ευρωπαϊκής Ένωσης και άλλων χωρών για την ανταλλαγή 
πληροφορίων. Το συντονισμό των ενεργειών και τη λήψη 
των αναγκαίων μέτρων με σκοπό την πρόληψη και κατα¬ 
στολή του οργανωμένου εγκλήματος, του οικονομικού 
εγκλήματος και άλλων σοβαρών διεθνών εγκλημάτων, που 
έχουν σχέση με την διαφθορά, την προστασία του περι¬ 
βάλλοντος, την νομιμοποίηση του παρονόμως αποκτηθέ- 
ντος χρήματος, την προστασία των ανηλίκων από την σε¬ 
ξουαλική και εμπορική εκμετάλλευση κ.λ.π. 

β. Η με πρωτοβουλία του Εισαγγελέα του Αρείου Πάγου 
δημιουργία και ενίσχυση των διεθνών σχέσεων της Εισαγ¬ 
γελίας με τις Ανώτατες Δικαστικές και Εισαγγελικές Αρ¬ 
χές των μελών - κρατών της Ευρωπαϊκής Ένωσης και άλ¬ 
λων χωρών. Η μέριμνα για την διοργάνωση διεθνών συνε¬ 
δρίων και τη συμμετοχή σε τέτοια συνέδρια εκπροσώπων 
της Εισαγγελίας του Αρείου Πάγου η άλλων Εισαγγελικών 
λειτουργών της χώρας για την εξυπηρέτηση του ανωτέρω 
σκοπού της προλήψεως και καταστολής της διεθνούς 
εγκληματικότητας και 


γ. Οι Δημόσιες σχέσεις και η επικοινωνία της Εισαγγε¬ 
λίας και του Εισαγγελέα του Αρείου Πάγου με άλλες αρ¬ 
χές, τον Τύπο και γενικότερα τα Μέσα Μαζικής Ενημερώ- 
σεως. 

ΚΕΦΑΛΑΙΟ Β' 

ΟΡΓΑΝΩΣΗ ΤΗΣ ΓΡΑΜΜΑΤΕΙΑΣ 

Άρθρο 7 

Η Γραμματεία της Εισαγγελίας του Αρείου Πάγου απο- 
τελείται από τη Γενική Διεύθυνση, τη Διεύθυνση και τα 
Τμήματα. 

Άρθρο 8 

ΓΕΝΙΚΟΣ ΔΙΕΥΘΥΝΤΗΣ 

Ο Γενικός Διευθυντής ασκεί καθήκοντα διεύθυνσης εν 
γένει της Γραμματείας, όπως ο νόμος ορίζει: 

Εκτελεί καθήκοντα γραμματέα της Ολομέλειας των Ει- 
σαγγελικών λειτουργών της Εισαγγελίας του Αρείου Πά¬ 
γου και υποβάλλει σ’ αυτή έγγραφες προτάσεις για θέ¬ 
ματα σχετικά με τον κανονισμό. 

Τηρεί βιβλίο πρακτικών και αποφάσεων της Ολομέλειας 
των εισαγγελικών λειτουργών της Εισαγγελίας του Αρείου 
Πάγου. 

Εισηγείται εγγράφως στον Εισαγγελέα την τοποθέτηση 
και μετακίνηση των Προϊσταμένων των τμημάτων και των 
υπαλλήλων σε τμήματα, λαμβάνοντας υπόψη τις ειδικές 
γνώσεις, την εμπειρία και την ικανότητα κάθε υπαλλή¬ 
λου. 

Ασκεί εποπτεία στη Διεύθυνση και στα τμήματα της 
Γ ραμματείας. 

Στο γραφείο του Γενικού Διευθυντού υπηρετεί ένας 
υπάλληλος και ένας επιμελητής. 

Άρθρο 9 
ΔΙΕΥΘΥΝΤΗΣ 

Ο Διευθυντής της γραμματείας συντονίζει τη δράση 
όλων των τμημάτων αυτής για την εύρυθμη λειτουργία 
τους και αναπλήρωνει σε όλα τα καθήκοντά του τον Γ ενικό 
Διευθυντή, όταν απουσιάζει ή κωλύεται. 

Άρθρο 10 

ΤΜΗΜΑΤΑ ΓΡΑΜΜΑΤΕΙΑΣ 

Στη γραμματεία της Εισαγγελίας του Αρείου Πάγου λει¬ 
τουργούν πέντε (5) τμήματα: Ήτοι 1. Διοικητικό και Πλη¬ 
ροφορικής. 2. Ποινικό. 3. Πολιτικό και νομολογίας. 4. Κλή¬ 
σεων και Επιδόσεων και 5. Ελέγχου Δηλώσεων περιουσια¬ 
κής καταστάσεως. 

Σε κάθε τμήμα υπηρετούν τουλάχιστον πέντε (5) υπάλ¬ 
ληλοι, συμπεριλαμβανομένων των δακτυλογράφων και 
των επιμελητών. 

Ο Εισαγγελέας μπορεί μετά από έγγραφη εισήγηση του 
Γ ενικού Διευθυντού να αυξομειώνει με πράξη του προσω- 
ρινώς ή οριστικά τον αριθμό των υπαλλήλων κάθε τμήμα- 



Κάθε τμήμα τηρεί αρχείο σε σχέση με τα αντικείμενα 
της αρμοδιότητας του. 

Άρθρο 11 

ΤΜΗΜΑ ΔΙΟΙΚΗΤΙΚΟ ΚΑΙ ΠΛΗΡΟΦΟΡΙΚΗΣ 

Στην αρμοδιότητα αυτού υπάγεται: 

1. Η τήρηση του Γενικού ηλεκτρονικού Πρωτοκόλλου 
των εγγράφων που εισέρχονται στην Εισαγγελία του 
Αρείου Πάγου. 2. Η τήρηση του ειδικού ηλεκτρονικού 
πρωτοκόλου (απλού και εμπιστευτικού) των εισερχομένων 
και εξερχομένων εγγράφων, που αφορούν το τμήμα αυτό 
και το πολιτικό τμήμα ως και κάθε σχετική ενέργεια. 3. Η 
παραλαβή και διακίνηση της αλληλογραφίας (απλής και 
εμπιστευτικής) στον Εισαγγελέα, τους Αντεισαγγελείς και 
τα τμήματα. 4. Η δακτυλογράφηση των εγράφων και της 
εν γένει αλληλογραφίας του Εισαγγελέα του Αρείου Πά¬ 
γου, των Αντεισαγγελέων και των εγγράφων αρμοδιότη¬ 
τας του τμήματος. 5. Η διεκπεραίωση της εμπιστευτικής 
και απλής αλληλογραφίας του Εισαγγελέα και των Αντει¬ 
σαγγελέων του Αρείου Πάγου ως και κάθε σχετική ενέρ¬ 
γεια. 6. Η διεκπεραίωση της εμπιστευτικής και απλής αλ¬ 
ληλογραφίας του Αντεισαγγελέα του Αρείου Πάγου, που 
εκτελεί καθήκοντα επιθεωρητού και η δακτυλογράφηση 
της Γενικής Εκθέσεως Επιθεωρήσεως και των ατομικών 
εκθέσεων των δικαστικών λειτουργών. 7. Η διεκπεραίωση 
της σχετικής με την πειθαρχική διαδικασία αλληλογρα- 
, < Ρ' α< > κσι 1 τήρηση των σχετικών πειθαρχικών φακέλλων. 8. 

Η τήρηση βιβλίων α) γνωμοδοτήσεων και εγκυκλίων του 
Εισαγγελέα και των Αντεισαγγελέων του Αρείου Πάγου, β. 
πειθαρχικών αγωγών του Εισαγγελέα και των Αντεισαγγε¬ 
λέων του Αρείου Πάγου χωριστά για τους δικαστικούς λει¬ 
τουργούς και υπαλλήλους, γ. εφέσεων κατά πειθαρχικών 
αποφάσεων χωριστά για τους δικαστικούς λειτουργούς και 
υπαλλήλους και δ) κανονικών και αναρρωτικών αδειών των 
Εισαγγελικών λειτουργών και των υπαλλήλων της Εισαγ¬ 
γελίας και κάθε σχετική ενέργεια. 9. Η τήρηση στοιχείων 
υπηρεσιακής καταστάσεως των δικαστικών λειτουργών. 
Ειδικότερα η τήρηση: α) συνοπτικών ατομικών δελτίων αυ¬ 
τών (προαγωγές, μεταθέσεις, υπηρεσιακή επίδοση, πει¬ 
θαρχικά κλπ). και β) αλφαβητικών ευρετηρίων κατά βαθ¬ 
μούς και κατά δικαστήριο των υπηρετούντων δικαστικών 
λειτουργών (δικαστών και εισαγγελέων). 10. Η τήρηση φα¬ 
κέλλων με τις πειθαρχικές αποφάσεις που αφορούν τους 
δικαστικούς λειτουργούς και υπαλλήλους. 11. Η τήρηση 
των υπηρεσιακών φακέλλων των εισαγγελικών λειτουρ¬ 
γών και δικαστικών υπαλλήλων της Εισαγγελίας του 
Αρείου Πάγου. 12. Ο διακανονισμός της προσωπικής και 
τηλεφωνικής επικοινωνίας του Εισαγγελέα του Αρείου 
Πάγου με δικαστικούς λειτουργούς, διάφορες αρχές και 
πολίτες, 13. Η δακτυλογράφηση της παραγγελίας του Ει¬ 
σαγγελέα με την οποία καθορίζεται η καθημερινή υπηρε¬ 
σία και η υπηρεσία δικαστηρίου των εισαγγελικών λειτουρ¬ 
γών. 14. Η διαδικασία εγκρίσεως οδοιπορικών εξόδων για 


την εκτός έδρας υπηρεσία των δικαστικών λειτουργών 
δευτέρου βαθμού. 15. Η παραλαβή των αιτήσεων και η πε¬ 
ραιτέρω διαδικασία για άσκηση ή μη αναιρέσεως εκ μέ¬ 
ρους του Εισαγγελέα και των Αντεισαγγελέων του Αρείου 
Πάγου. 16. Η κατά νόμον παραλαβή και διεκπεραιώση των 
δηλώσεων για την Ιδρυση πολιτικού κόμματος και κάθε 
σχετική ενέργεια (τήρηση αλφαβητικού ευρετηρίου κλπ), 
17. Η διαδικασία για την επίδοση στο εξωτερικό δικαστι¬ 
κών εγγράφων και εξωδίκων πράξεων. 18. Η παραλαβή δι¬ 
κογράφων για πρόσωπά αγνώστου διαμονής και κάθε σχε¬ 
τική ενεργεία. 19. Η διεκπεραίωση της εκλογικής αλληλο¬ 
γραφίας (διορισμοί δικ. αντιπροσώπων, εφόρων κλπ.). 20. 
Ο χειρισμός τηλεομοιοτυπικής συσκευής με την οποία πα- 
ραλαμβάνεται η αποστέλλεται αλληλογραφία της υπηρε¬ 
σίας (ΡΑΧ). 21. Η διακίνηση του ημερήσιου τύπου και 22. 

Η γραμματειακή υποστήριξη του γραφείου Δημοσίων Σχέ¬ 
σεων και Δικαστικής Συνεργασίας της Εισαγγελίας. 23. Η 
διαχείριση και ειδικότερα η μέριμνα για την καλή λειτουρ¬ 
γία, εκμετάλλευση και συντήρηση του εξοπλισμού Πληρο¬ 
φορικής, η προετοιμασία δεδομένων, ο έλεγχος εισόδου - 
εξόδου και η ασφάλεια του όλου συστήματος. 24. Η εισή¬ 
γηση α) για την αναβάθμιση και τον εκσυγχρονισμό του 
εξοπλισμού πληροφορικής και β) για την κατάρτιση και 
εφαρμογή προγραμμάτων εκπαίδευσης του προσωπικού 
πάνω στη χρήση και λειτουργία του εξοπλισμού πληροφο¬ 
ρικής (μηχανημάτων και εφαρμογών) και 25. Κάθε θέμα 
σχετικό με την μηχανοργάνωση και μηχανογράφηση της 
υπηρεσίας. 

• Άρθρο 12 

ΤΜΗΜΑ ΠΟΙΝΙΚΟ 


Στην αρμοδιότητα αυτού υπάγεται: 1. Η σύνταξη των εκ¬ 
θεμάτων των ποινικών δικασίμων και συμβουλίων. 2. Η 
διεκπεραίωση των αναιρέσεων του Εισαγγελέα και των 
Αντεισαγγελέων του Αρείου Πάγου. 3. Η έκδοση πιστο¬ 
ποιητικών για ποινικές υποθέσεις. 4. Η προετοιμασία των 
ποινικών δικογραφιών, η αναγραφή επι των φακέλλων 
τους των σχετικών ενδείξεων, η μετά την χρέωσή τους 
διανομή στους εισαγγελικούς λειτουργούς και η μετά την 
έκδοση αποφάσεων του Αρείου Πάγου επιστροφή τους 
στα δικαστήρια απότα οποία προήλθανδ. Η διακίνηση των 
αναβλητικών δικογραφιών 6. Η τήρηση του Πινακίου 
δρας. 7. Η παραλαβή των πόσης φύσεως ποινικών δικο¬ 
γράφων. 8. Η δακτυλογράφηση α) των Εισαγγελικών προ¬ 
τάσεων σε ποινικές υποθέσεις, β) των εγγράφων για ποι¬ 
νικά θέματα και γ) της εν γένει αλληλογραφίας του τμήμα¬ 
τος. 9. Η διεκπεραίωση του προσδιορισμού των ποινικών 
υποθέσεων σε δικασίμους κατά τμήμα. 10. Η τήρηση βι¬ 
βλίων α) Εισαγγελικών προτάσεων σε ποινικές υποθέσεις 
β) πινακίου Ε’ και ΣΤ τμήματος και γ) αιτήσεων επαναλή- 
ψεως διαδικασίας σε υποθέσεις αρμοδιότητας του Αρείου 
Πάγου κατ’ αλφαβητική σειρά των αιτούντων 11. Η τήρηση 

αλφαβητικών ευρετηρίων των αναιρεσειόντων. 12. Η δια¬ 
δικασία μεταγωγών και 13. Η τήρηση ιδιαιτέρου βιβλίου 
πρωτοκόλλου εισερχομένων και εξερχομένων εγγράφων, 
που αφορά και το τμήμα κλήσεων και επιδόσεων. 

Αρθρο 13 

ΤΜΗΜΑ ΠΟΛΙΤΙΚΟ ΚΑΙ ΝΟΜΟΛΟΓΙΑΣ 

Στην αρμοδιότητα αυτού υπάγεται: 

Α) Η διεκπεραίωση των πολιτικών υποθέσεων. 

Ειδικότερα δε: 1. Η κατάρτιση αντιγράφων αναιρετη- 
ρίων, προσθέτων λόγων, αιτήσεων, αναστολών και άλλων 
εγγράφων για πολιτικές υποθέσεις της Ολομέλειας και 
των τμημάτων του Αρείου Πάγου. 2. Η επιμέλεια για τη 
συμμετοχή των εισαγγελικών λειτουργών του Αρείου Πά¬ 
γου κατά την εκδίκαση των πολιτικών υποθέσεων. 3. Η τή¬ 
ρηση προχείρου πινακίου των πολιτικών δικασίμων και 4. Η 
παραλαβή πολιτικών δικογράφων. 

Β. Τα αντικείμενα που έχουν σχέση με το Λογιστή¬ 
ριο. 

Ειδικότερα δε: 1. Η σύνταξη των μισθοδοτικών κατα¬ 
στάσεων και των βεβαιώσεων αποδοχών. 2. Η προεργασία 
για την μέσω της αρμόδιας Τράπεζας πληρωμή των απο¬ 
δοχών στο κάθε φύσεως προσωπικό της Εισαγγελίας. 3. Η 
τήρηση βιβλίου μισθολογίου και η κατάρτιση αντιγράφου 
αυτού για το Ταμείο Πληρωμών Αθηνών 4. Η καταχώρηση 
σε βιβλίο των οδοιπορικών εξόδων των δικαστικών επιμε¬ 
λητών. 5. Η δακτυλογράφηση και διεκπεραίωση των εγ¬ 
γράφων για μισθολογικά θέματα και της εν γένει αλληλο¬ 
γραφίας του τμήματος. 6. Η διαδικασία πληρωμής της 
εκλογικής αποζημιώσεως σε δικαστικούς υπαλλήλους 
που μετέχουν σε συνεργεία της Εισαγγελίας του Αρείου 
Πάγου. 7. Η παρακολούθηση της λειτουργίας του φωτοτυ¬ 
πικού μηχανήματος και η αγορά υλικών αυτού. 8. Η διεκ¬ 
περαίωση των δικαιολογητικών αγοράς και συντηρήσεως 
των μηχανών και λοιπών μηχανημάτων της υπηρεσίας ως 
και της αγοράς ειδών καθαριότητας και γραφικής ύλης. 

Γ. Τα αντικείμενα που έχουν σχέση με την βιβλιο¬ 
θήκη. 

Ειδικότερα δε: 1. Η ταξινόμηση και ο εμπλουτισμός της 
βιβλιοθήκης της Εισαγγελίας του Αρείου Πάγου 2. Η τή¬ 
ρηση βιβλίων: α) Βιβλιοθήκης, στο οποίο καταχωρούνται οι 
τόμοι αυτής, β) παραλαβής βιβλίων από τους δικαστικούς 
λειτουργούς και ι) επίπλων και σκευών. 

3. Η χορήγηση βιβλίων στους δικαστικούς λειτουργούς 
(Δικαστές και Εισαγγελείς), που υποχρεούνται να υπογρά¬ 
φουν στο σχετικό βιβλίο παραλαβής και 4. Η τακτοποίηση 
των Φ.Ε.Κ. Η βιβλιοδεσία του Α’ τόμου αυτών και η πρό¬ 
σκαιρη φύλαξη των λοιπών και 

Δ) Η συγκέντρωση στοιχείων της νομολογίας του Αρείου 
Πάγου. 

Ειδικότερα δε: 1. Η επιλογή, συγκέντρωση και καταχώ¬ 
ρηση αποφάσεων του Αρείου Πάγου σε ηλεκτρονικό υπο¬ 
λογιστή και 2. Η τήρηση χωριστού αρχείου για τις ποινικές 
και πολιτικές αυτές αποφάσεις. Συμπληρωματικά εφαρ¬ 
μόζονται οι διατάξεις του άρθρου 20 του Ν. 1756/ 
1988. 


Άρθρο 14 

ΤΜΗΜΑ ΚΛΗΣΕΩΝ ΚΑΙ ΕΠΙΔΟΣΕΩΝ 

Στην αρμοδιότητα του τμήματος αυτού υπάγεται. 

1. Η σύνταξη των κλήσεων για ποινικές υποθέσεις, η 
επίδοση αυτών στους ενδιαφερομένους και τους αντικλή¬ 
τους των, η αποστολή αυτών προς επίδοση σε άλλες Ει- 
σαγγελικές ή Αστυνομικές αρχές και ο έλεγχος των απο¬ 
δεικτικών επιδόσεως. 2. Η τήρηση βιβλίου Κλήσεων. 

3. Η διακίνηση της αλληλογραφίας εντός και εκτός της 
Εισαγγελίας. 4. Η μεταφορά του Ταχυδρομείου και των δι¬ 
κογραφιών εντός και εκτός της Εισαγγελίας και 5. Οι ερ¬ 
γασίες που ανατίθενται σε αυτούς από τον Εισαγγελέα ή 
τον υπ’ αυτόν εξουσιοδοτημένο Αντεισαγγελέα ή τον 
Προϊστάμενο της Γενικής Διευθύνσεως της Γραμματείας, 
σύμφωνα και με το άρθρο 10 παρ. 9 του Ν. 1756/88, όπως 
αντικ. με το άρθρο 2 του Ν. 1868/89. 

Άρθρο 15 

ΤΜΗΜΑ ΕΛΕΓΧΟΥ ΔΗΛΩΣΕΩΝ 
ΠΕΡΙΟΥΣΙΑΚΗΣ ΚΑΤΑΣΤΑΣΕΩΣ 

Στην αρμοδιότητα του τμήματος αυτού υπάγεται: 1. Η 
παραλαβή των δηλώσεων περιουσιακής καταστάσεως 
(πόθεν έσχες) κατά τις διατάξεις των άρθρων 24 έως 29 
του Ν. 2429/96 και η διεκπεραίωση της σχετικής αλληλο¬ 
γραφίας. 2. Η παραλαβή από τα Υπουργεία, άλλες υπηρε¬ 
σίες και φορείς, που αναφέρονται στο άρθρο 24 παρ. 4 
του ως άνω νόμου καταλόγων με τα στοιχεία των υπο- 
χρέων για υποβολή δηλώσεως και η χορήγηση εντύπων 
δηλώσεων σ’ αυτούς 3. Η γραμματειακή συνδρομή του αρ¬ 
μόδιου για τον έλεγχο των δηλώσεων Αντεισαγγελέα του 
Αρείου Πάγου και των Επικούρων αυτού δικαστικών λει¬ 
τουργών, τόσο κατά την κίνηση της διαδικασίας καταλογι¬ 
σμού και τη διαδικασία του σχετικού ελέγχου των δηλώ¬ 
σεων όσο και κατά την αυτεπάγγελτη ή κατόπιν μηνύσεων 
των πολιτών διενέργεια προκαταρκτικής εξετάσεως για 
την διαπίστωση τελέσεως αξιοποίνων πράξεων του Ν. 
2429/1996. 4. Η δακτυλογράφηση των εγγράφων και της 
εν γένει αλληλογραφίας του τμήματος και 5. Η τήρηση τη- 
λεομοιοτυπικού (ΡΑΧ) πρωτοκόλλου εισερχομένων και 
εξερχομένων εγγράφων. 

Άρθρο 16 

1. Η συμπλήρωση, τροποποίηση, αντικατάσταση ή κα¬ 
τάργηση διατάξεων του παρόντος κανονισμού γίνεται με 
απόφαση της Ολομέλειας των Εισαγγελικών λειτουργών 
της Εισαγγελίας. 2. Την Ολομέλεια συγκαλεί για το σκοπό 
αυτό ο Εισαγγελέας, ο οποίος και Προεδρεύει αυτής. Οι 
Αντεισαγγελείς του Αρείου Πάγου καλούνται προς τούτο 
με έγγραφο του Εισαγγελέα, το οποίο επιδίδεται σ’ αυ¬ 
τούς δέκα (10) τουλάχιστον ημέρες προ της συνεδριά- 
σεως και διαλαμβάνει το περιεχόμενο της συμπληρώ- 
σεως, τροποποιήσεως η αντικαταστάσεως του κανονι¬ 
σμού ως και το περιοχόμενο της προς κατάργηση διατά- 
ξεως αυτού. 

Για την επίδοση της κλήσεως συντάσσεται σχετικό απο- 

δεικτικό κατ’ ανάλογη εφαρμογή των διατάξεων του Κώ¬ 
δικα Ποινικής Δικονομίας. 

Αρθρο 17 

Ο παρών Κανονισμός τίθεται σε ισχύ από τη δημοσίευσή 
του στην εφημερίδα της Κυβερνήσεως. 

Από τον έναρξη ισχύος του παρόντος καταργείται κάθε 
διάταξη Κανονισμού Λειτουργίας της Εισαγγελίας του 
Αρείου Πάγου, που αντίκειται στις διατάξεις του παρόντος 
ή ανάγεται σε θέματα ρυθμιζόμενα από αυτόν. 

Για την πιστοποίηση των παραπάνω συντάχθηκε αυτό το 
πρακτικό το οποίο και υπογράφεται: 

Ο Εισαγγελέας του Αρείου Πάγου 
ΠΑΝΑΓΙΩΤΗΣ ΔΗΜΟΠΟΥΛΟΣ 

Ο Προϊστάμενος της Διεύθυνσης 
της Γραμματείας της Εισαγγελίας 
του Αρείου Πάγου 
ΣΠΥΡΙΔΩΝ ΑΝΔΡΙΚΟΠΟΥΛΟΣ 

Η απόφαση αυτή να δημοσιευθεί στην Εφημερίδα της 
Κυβέρνησης 

Αθήνα, 7 Ιουλίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-♦- 

Αρίθ.ΥΠΠΟ/ΑΡΧ/ΒΙ /Φ32/ΚΗΡ/28311/1148 (2) 

Χαρακτηρισμός Ιερού Ναού Γεννήσεως Θεοτόκου κοινό¬ 
τητας Ψιανών, επ. Ευρυτανίας Ν. Ευρυτανίας ως μνη¬ 
μείου χρήζοντος ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 

987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού....», όπως συμπληρώθηκε με την 
Υ.Α. ΥΠΠΟ/ΓΝΟΣ//6630/4.2.1994 (ΦΕΚ 

104/Β/16.2.1994). 

2. Το Αρθρο 52 του Κ.Ν. 5351/32 «Περί Αρχαιοτή¬ 
των». 

3. Το Ν. 1469/50 

4. Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδος όπως αυτή διατυπώθηκε 
με την αριθμ. 4/19.5.1998 Πράξη του, Αποφασίζουμε. 

Χαρακτηρίζουμε τον Ιερό Ναό Γεννήσεως Θεοτόκου, 
κοινότητας Ψιανών, επ. Ευρυτανίας, Νομού Ευρυτανίας, 
ως μνημείο που χρειάζεται ειδική κρατική προστασία με 
περιβάλλοντα χώρο 100 μέτρων γύρω του. 

Πρόκειται για μονόχωρο, λιθόκτιστο ναό με δίρριχτη 
στέγη, που φέρει αποτμήσεις στην Ανατολική και Δυτική 
πλευρά. 

Ο ναός βρίσκεται σε λόφο, βόρεια της κοινότητας Ψια- 
νών, μνημονεύεται από το 1870 και αποτελεί αντιπροσω¬ 
πευτικό δείγμα μεταβυζαντινής εκκλησιαστικής αρχιτε¬ 
κτονικής της στην περιοχή του. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 


Η παρούσα να δημοσιευθεί στην Εφημερίδσα της Κυ¬ 
βερνήσεως. 

Αθήνα, 2 Ιουλίου 1998 

Με εντολή Υπουργού 
Ο Προϊστάμενος της Διεύθυνσης κ.α.α 
ΙΣΙΔΩΡΟΣ ΚΑΚΟΥΡΗΣ 

-♦- 

Αριθ.ΥΠΠΟ/ΑΡΧ/ΒΙ /Φ30/ΚΗΡ/28310/1149 (3) 

Χαρακτηρισμός του Ιερού Ναού Άη Γιαννάκη Δήμου Φι¬ 
λιατρών επαρχίας Τριφυλίας Νομού Μεσσηνίας ως οι¬ 
κοδόμημα που χρήζει ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 

987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού....», όπως συμπληρώθηκε με την 
Υ.Α. ΥΠΠΟ/ΓΝΟΣ//6630/4.2.1994 (ΦΕΚ 

104/Β/16.2.1994). 

2. Το Άρθρο 52 του Κ.Ν. 5351/32 «Περί Αρχαιοτή¬ 
των». 

3. Τα άρθρα 1 και 5 του Ν. 1469/50 

4. Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδος όπως αυτή διατυπώθηκε 
με την αριθμ. 4/19.5.1998 Πράξη του, Αποφασίζουμε: 

Χαρακτηρίζουμε τον Ιερό Ναό Άη Γ ιαννάκη Δήμου Φι¬ 
λιατρών επαρχίας Τριφυλίας Νομού Μεσσηνίας ως οικο¬ 
δομήματος που χρήζει ειδικής κρατικής προστασίας, με 
περιβάλλοντα χώρο ακτίνας 30 μ. περιμετρικά του περιβό¬ 
λου του. 

Πρόκειται για μονόχωρο ναό με δίρριχτη στέγη και ημι- 
κυλινδρική εξωτερικά άψίδα. 

Στην δυτική του όψη υψώνεται τοξωτό κωδωνοστάσιο. 
Στο εσωτερικό στη Β.Δ. και τη Ν.Δ. γωνία βρίσκονται δύο 
τάφοι στις καλυπτήριες πλάκες των οποίων αναγράφονται 
οι χρονολογίες 1884 και 1874. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδσα της Κυ¬ 
βερνήσεως. 

Αθήνα, 2 Ιουλίου 1998 

Με εντολή Υπουργού 
Ο Προϊστάμενος της Διεύθυνσης κ.α.α 
ΙΣΙΔΩΡΟΣ ΚΑΚΟΥΡΗΣ 

-Φ- 

Αριθ. ΥΠΠΟ/ΑΡΧ/Β1 /Φ32/ΚΗΡ/28159/1152 (4) 

Χαρακτηρισμός Ιερού Ναού Αγίου Αντωνίου, κοινότητας 
Αγιάς, επαρχίας Αγιός, Νομού Λαρίσης, ως ιστορικού 
διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 

αρμοδιοτήτων Υπουργού....», όπως συμπληρώθηκε με την 
Υ.Α. ΥΠΠΟ/ΓΝΟΣ//6630/4.2.1994 (ΦΕΚ 

104/Β/16.2.1994) (ΦΕΚ 104/Β/16.2.1994). 

2. Το Αρθρο 52 του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας όπως αυτή διατυπώθηκε με την 
αριθμ. 82/28.5.1998 Πράξη του, αποφασίζουμε: 

Χαρακτηρίζουμε τον Ιερό Ναό Αγίου Αντωνίου κοινότη¬ 
τας Αγιός, επαρχίας Αγιας του Νομού Λαρίσης, ως ιστο¬ 
ρικό διατηρητέο μνημείο, με περιβάλλοντα χώρο ακτίνας 
50μ. 

Πρόκειτια για ναό αφιερωμένο στο Μέγα Αντώνιο και 
στον Αντώνιο το Νέο του εκ Βέροιας. Ανήκει στον τύπο 
της τρίκλιτης Βασιλικής με νάρθηκα και υπερώο. Στον 
ανατολικό τοίχο του νάρθηκα υπάρχει εντοιχισμένη μαρ¬ 
μάρινη πλάκα με ανακαινισμένη επιγραφή και τη χρονολο¬ 
γία 25 Απριλίου 1857. 

Ο ναός αποτελεί ενδιαφέρον δείγμα της μεταβυζαντι¬ 
νής αρχιτεκτονικής στην περιοχή της Αγιός και με βάση τα 
μορφολογικά του στοιχεία χρονολογείται πριν από το 
1830. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 


Η παρούσα να δημοσιευθεί στην Εφημερίδσα της Κυ- 
βερνήσεως. 

Αθήνα, 2 Ιουλίου 1998 
Με εντολή Υπουργού 
Ο Προϊστάμενος της Διεύθυνσης κ.α.α 
ΙΣΙΔΩΡΟΣ ΚΑΚΟΥΡΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην ΥΠΠΟ/ΑΡΧ/Β1 /Φ38/ΚΗΡ/40540/1310/5.9. 
1997 απόφαση Υπουργού Πολιτισμού «κήρυξη ως ιστορι¬ 
κού διατηρητέου μνημείου του συγκροτήματος κτιρίων 
ιδιοκτησίας Μαυροφόρου και κληρονόμων Διαλυνά (επο¬ 
νομαζόμενο «Βερντέν» στη Νεάπολη Λασιθίου, η οποία 
δημοσιεύθηκε στο ΦΕΚ 868/τ.Β71.0.1997 γίνονται οι 
εξής διορθώσεις: Αντί του εσφαλμένου δημοσιευθέντος 
στο θέμα «Κήρυξη ως ιστορικού διατηρητέου.και κλη¬ 

ρονόμου Διαλυνά....» τίθεται το ορθό «Κήρυξη ως ιστορι¬ 
κού διατηρητέου.και κληρονόμων Διαλυνά....» 

Ομοίως στο κείμενο αντί του «Χαρακτηρίζουμε ως ιστο¬ 
ρικό διατηρητέο μνημείο.... και κληρονόμου Πέτρου Δια- 
λυνά, Ναπολέοντος Διαλυνά και Διομήδη Διαλυνά» τίθεται 
το ορθό «Χαρακτηρίζουμε ως ιστορικό διατηρητέο μνη¬ 
μείο.... και κληρονόμων Πέτρου Διαλυνά, Ναπολέοντος 
Διαλυνά και Διομήδη Διαλυνά». 

(Από το ΥΠ.ΠΟ.) 








8676 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ) * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061)271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά 8σέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε. Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. _ 


ΓΙΑ ΟΛΑ ΤΑ ΤΕΥΧΗ ΕΚΤΟΣ Λ.Ε. & Ε.Π.Ε. 


> Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

[ Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Γ Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Γ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Γ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Γ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Γ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























